TWZ เพิ่มทุนหุ้นลิสซิ่งแลกเข้าถือ “ดีจริง ออโต้” ลุยธุรกิจรถเช่า-รถยนต์ไฟฟ้า
TWZ เพิ่มทุนหุ้นลิสซิ่งแลกเข้าถือ "ดีจริง ออโต้" ลุยธุรกิจรถเช่า-รถยนต์ไฟฟ้า
TWZ เพิ่มทุนหุ้นลิสซิ่งแลกเข้าถือ "ดีจริง ออโต้" ลุยธุรกิจรถเช่า-รถยนต์ไฟฟ้า
26 พ.ย. 2563

บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ เปิดเผยว่า ตามที่บริษัทได้ทำบันทึกข้อตกลงร่วมทุน (MOU) กับ นายนววิธ คุวานันท์ เพื่อเข้าร่วมลงทุนโดยการเข้าซื้อหุ้นสามัญของบริษัท ดีจริง ออโต้ จำกัด (DEEJING) ซึ่งประกอบธุรกิจรถเช่า ล่าสุดที่ประชุมคณะกรรมการบริษัทเมื่อวันที่ 25 พ.ย.63 ได้มีมติอนุมัติให้ บริษัท สกายเวลล์ลีสซิ่ง จำกัด (SKY-L) เข้าซื้อหุ้นของ DEEJING จำนวน 1,000,000 หุ้น คิดเป็น 100% ของทุนจดทะเบียนและออกและชำระแล้วทั้งหมดจากกลุ่มผู้ถือหุ้นเดิม ได้แก่ นายจิรวุฒิ คุวานันท์, นายนววิธ คุวานันท์, นางสาวนันทิกร คุวานันท์, นางสาวนาลิวัน คุวานันท์ และ นายชาญฉลาด ทองดี กลุ่มผ้ถูอหุ้นเดิม DEEJING ซึ่งถือหุ้นรวมกัน 100% ในราคาซื้อขายคิดเป็นมูลค่ารวมทั้งสิ้น 555,000,000 บาท
และที่ประชุมคณะกรรมการบริษัทฯมีมติอนุมัติให้ SKY-L เข้าซื้อหุ้นสามัญของ บริษัท อีวีสมาร์ท เมเนจเม้นท์ จeกัด (EVSM) จำนวน 300,000 หุ้น คิดเป็น 60% ของทุนจดทะเบียนที่ออกและชำระแล้วจากผู้ถือหุ้นเดิม ได้แก่ ELME มูลค่ารายการ 180 ล้านบาท
ทั้งนี้ ก่อนทำธุรกรรมการซื้อหุ้น DEEJING ที่ประชุมคณะกรรมการบริษัทฯ ครั้งที่ 10/2563 ได้มีมติอนุมัติให้  SKY-L ทำการเพิ่มทุนโดยการออกและเสนอขายหุ้นจำนวน 735,000 หุ้น มูลค่าที่ตราไว้หุ้นละ 1,000 บาท คิดเป็นมูลค่ารวมทั้งสิ้น 735,000,000 บาท โดยการขายให้กับกลุ่มผู้ถือหุ้นเดิม DEEJING จำนวน 555,000 หุ้น คิดเป็นมูลค่ารวมทั้งสิ้น 555,000,000 บาท หรือ คิดเป็น 75% ของทุนจดทะเบียนหลังการเพิ่มทุน และ บริษัท อิเลคตร้า โมทีฟ จำกัด (ELME) จำนวน 180,000 หุ้น คิดเป็นมูลค่ารวมทั้งสิ้น 180,000,000 บาท หรือ คิดเป็น 24.32% ของทุนจดทะเบียนหลังการเพิ่มทุน